Document ID: /roh_data/filtered/fineweb-2-filterrobots_roh.jsonl.gz/67548

Impurtant è che mintga dunna po decider sezza, po far quai ch’ella vul.
I saja in svilup legraivel ils davos decennis che mintga dunna ha la libertad da decider sezza tge ch’ella vul far cun sia vita. Sustegnair las dunnas pon ins cun respectar lur decisiun, lur moda e maniera da viver. E far visibel dunnas che van in’autra via e ch’ellas sezzas vulan esser visiblas.
Las dunnas giuvnas dovran dapli umor, dapli libertad, ellas duain viver pli fitg.
En cumparegliaziun cun generaziuns precedentas n’avain nus oz betg pli paupradad. Pli baud avevan blers da cumbatter per il surviver. Grazia a la bun’economia hai dà libertads per autras chaussas. Ed er la scolaziun e las medias han gidà al svilup da las dunnas.
Nagina paupradad, buna scolaziun e las medias che dattan ina plattafurma ad autras ideas – quai è stà impurtant per il svilup da las dunnas.